**Līgums par projekta īstenošanu**

**Vispārīgie noteikumi**

1. **Termini un interpretācija**
   1. Līgumā lietoto terminu definīcijas:

**Atbalsta summa** – Speciālajos noteikumos noteiktā summa, kas sastāv no Klimata pārmaiņu finanšu instrumenta (turpmāk – KPFI) finansējuma, ko administrē Atbildīgā iestāde un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas ir veiktas Projekta īstenošanai saskaņā ar Projekta iesniegumā noteikto un ir attiecināmas. Speciālajos noteikumos noteiktais Atbalsta summas apjoms ir maksimāli izmaksājamais apjoms. KPFI finansējuma atbalsta intensitāte nepārsniedz Speciālajos noteikumos noteikto procentuālo apjomu no Attiecināmajām izmaksām. Jebkuru Projekta izmaksu sadārdzinājumu sedz Finansējuma saņēmējs;

**Atbildīgā iestāde** – Speciālajos noteikumos noteiktā Atbildīgā iestāde – Vides aizsardzības un reģionālās attīstības ministrija, kas saskaņā ar likumu „Par Latvijas Republikas dalību Kioto protokola elastīgajos mehānismos” ir KPFI budžeta programmas izpildītājs;

**Attiecināmās izmaksas** –Speciālajos noteikumos norādītajos konkursa īstenošanu regulējošajos Ministru kabineta noteikumos noteiktajiem kritērijiem un nosacījumiem atbilstošas izmaksas, kas ir norādītas Projekta iesniegumā un ir tieši saistītas ar Projekta mērķa un Projektā plānoto rezultātu sasniegšanu un kasSpeciālajos noteikumos noteiktajā procentuālajā apmērā tiek finansētas no KPFI līdzekļiem. Attiecināmās izmaksas projekta īstenošanas laikā nav palielināmas;

**Avanss** – Līgumā noteiktajā apjomā un kārtībā veikts Atbalsta summas avansa maksājums;

**Finansējuma saņēmējs** – Speciālajos noteikumos noteiktais Finansējuma saņēmējs, kas ir valsts budžeta iestāde;

**Konkursa īstenošanu regulējošie Ministru kabineta noteikumi** – Speciālajos noteikumos norādītie konkursa īstenošanu regulējošie Ministru kabineta noteikumi;

**KPFI** **finansējums** –KPFI līdzekļi, ko Atbildīgā iestāde saskaņā ar Projektu novirza Projekta ietvaros veikto izdevumu atmaksai. KPFI finansējuma apmērs nosakāms *euro* un centos, summas norādot ar precizitāti līdz divām zīmēm aiz komata, noapaļojot skaitli līdz tuvākajai simtdaļai (divas decimāldaļas vietas) uz leju, ja trešais cipars aiz komata ir līdz „5” (ieskaitot), vai uz augšu, ja trešais cipars aiz komata ir ne mazāks par „6”.

**Līgums** – līgums par Projekta īstenošanu, kas sastāv noSpeciālajiem noteikumiem, Vispārīgajiem noteikumiem un pielikumiem;

**Maksājuma dokumenti** – Projekta ietvaros noslēgto iepirkuma līgumu maksājuma dokumenti (rēķini, nodošanas-pieņemšanas akti, pavadzīmes u.c.);

**Maksājuma pieprasījums** – KPFI finansējuma pieprasījums – Līgumā noteiktajā kārtībā sagatavots un Vides investīciju fondā iesniegts dokumentu kopums, ar ko pieprasa Projekta ietvaros veikto izdevumu atmaksu;

**Neatbilstoši veiktie izdevumi** –izdevumi, kurus Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā KPFI finansējuma maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar KPFI vadību regulējošajiem normatīvajiem aktiem netiek finansētas no KPFI līdzekļiem vai Projektā nav norādītas kā Attiecināmās izmaksas. Par neattiecināmām izmaksām atzīstamas arī tās Projektā norādītās Attiecināmās izmaksas, kuras Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā KPFI finansējuma maksājuma veikšanas Finansējuma saņēmējam Projekta ietvaros ir atzinusi par tādām, kas konkursa īstenošanu regulējošajos Ministru kabineta noteikumos nav noteiktas kā Attiecināmās izmaksas;

**Nozares ministrija** – ministrija, kuras institucionālajā padotībā atrodas Finansējuma saņēmējs un kuras budžetā tiek plānoti izdevumi Projekta ietvaros;

**Projekta iesniegums** – normatīvajos aktos noteiktajā kārtībā apstiprināts Finansējuma saņēmēja Projekta iesniegums (aizpildīta Projekta iesnieguma veidlapa un tās pielikumi un papildus iesniedzamie dokumenti), kas ir Līguma neatņemama sastāvdaļa un Līgumā noteiktajā kārtībā piešķir tiesības Finansējuma saņēmējam pretendēt uz KPFI finansējumu;

**Projekta budžeta kopsavilkums** – Projekta iesnieguma 5.sadaļa;

**Projekta mērķis** – Projekta iesnieguma 2.1.1.apakšpunkts;

**Projektā plānotie rezultāti**:

1. Projekta iesnieguma veidlapas 3.sadaļas 3.2.apakšpunkts un 5.sadaļas 5.1.2.apakšpunkts, ja projekta ietvaros tiek īstenotas konkursa īstenošanu regulējošo Ministru kabineta noteikumu 7.1. vai 7.2.apakšpunktos minētās aktivitātes;
2. Projekta iesnieguma veidlapas 2.sadaļas 2.3.apakšpunkts, ja projekta ietvaros tiek īstenotas konkursa īstenošanu regulējošo Ministru kabineta noteikumu 7.3.apakšpunktā minētā aktivitāte;

**Projekta pārskats** – Finansējuma saņēmēja Līgumā noteiktajā kārtībā sagatavoti un Vides investīciju fondā iesniegti pārskati par Projekta īstenošanas gaitu un Projekta rezultātu monitoringu;

**Projekta īstenošanas termiņš** – Speciālajos noteikumos noteiktais termiņš Projekta īstenošanai;

**Projekts** – Speciālajos noteikumos noteiktais Projekts;

**Puses** – Atbildīgā iestāde, Finansējuma saņēmējs un Vides investīciju fonds;

**Vides investīciju fonds** – SIA „Vides investīciju fonds”, kas saskaņā ar likumu „Par Latvijas Republikas dalību Kioto protokola elastīgajos mehānismos” pilda atsevišķas KPFI finansēto projektu īstenošanas uzraudzības un kontroles funkcijas.

* 1. Citi Līgumā lietotie termini atbilst KPFI vadību regulējošos normatīvajos aktos lietotajiem terminiem.
  2. Līgumā, izņemot, ja no konteksta izriet citādi:
     1. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo aktu;
     2. atsauce uz personu ietver atsauci arī uz tās tiesību un saistību pārņēmēju;
     3. vārdi un izteicieni, kas lietoti vienskaitlī, ietver arī daudzskaitli un otrādi;
     4. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darbdiena.

1. **Līguma priekšmets**

Līgums nosaka Projekta īstenošanas, uzraudzības un kontroles, kā arī Projekta rezultātu monitoringa kārtību, Atbalsta summu un nosacījumus tās saņemšanai.

1. **Projekta īstenošanas termiņš**
   1. Projekta īstenošana tiek uzsākta Līguma spēkā stāšanās dienā, ja Speciālajos noteikumos nav noteikts citādi.
   2. Projekts tiek īstenots Projekta īstenošanas termiņā, bet ne vēlāk kā līdz 2014.gada 31.decembrim.
2. **Pušu pienākumi un tiesības**
   1. **Finansējuma saņēmējam ir pienākums:**
      1. īstenot Projektu, ievērojot Projekta īstenošanas termiņu un nodrošinot Projekta mērķa un Projektā plānoto rezultātu sasniegšanu;
      2. veikt Projekta īstenošanu saskaņā ar Konkursa īstenošanu regulējošiem Ministru kabineta noteikumiem, KPFI vadību regulējošo normatīvo aktu un Līguma noteikumiem;
      3. nodrošināt, ka nekustamā īpašuma objekti, kuros ir plānots īstenot Projekta aktivitātes, ir Finansējuma saņēmēja īpašumā vai par tiem Finansējuma saņēmējs ir noslēdzis ilgtermiņa nomas līgumu. Īpašumtiesības vai nomas tiesības ir nostiprinātas zemesgrāmatā uz laiku, kas nav mazāks par pieciem gadiem pēc pēdējā KPFI finansējuma maksājuma veikšanas Finansējuma saņēmējam Projekta ietvaros, ja projekta ietvaros paredzēts īstenot konkursa īstenošanu regulējošo Ministru kabineta noteikumu 7.3.apakšpunkta aktivitāti;
      4. nodrošināt, ka Finansējuma saņēmējs ir Projekta ietvaros iegādātā elektromobila vai publiski pieejamās uzlādes stacijas un tās elektropieslēguma īpašnieks projekta īstenošanas laikā, kā arī vēl 5 gadus pēc projekta īstenošanas termiņa beigām.
      5. iesniegt Vides investīciju fondā ne vēlāk kā viena mēneša laikā pēc Līguma noslēgšanas lēmumu par kredītresursu vai citu finanšu līdzekļu (ja tādus paredzēts piesaistīt) piešķiršanu projektam, norādot piešķiramā finansējuma apmēru, ja šāds dokuments nav pievienots Projekta iesniegumam.
      6. neizmantot KPFI finansējumu Projektā nenorādītiem mērķiem, tajā skaitā, neizmantot saņemto Avansu depozīta noguldījumiem;
      7. iepirkumus, kas nepieciešami Projekta īstenošanai, veikt saskaņā ar iepirkumu regulējošajiem normatīvajiem aktiem;
      8. veikt maksājumus Projekta ietvaros noslēgto iepirkuma līgumu izpildītājiem saskaņā ar noslēgto iepirkuma līguma noteikumiem, ievērojot Projekta budžeta kopsavilkumā paredzētās iepirkuma līguma izmaksas;
      9. veikt un saņemt visus ar Projektu saistītos maksājumus Speciālajos noteikumos norādītajā, speciāli atvērtajā Projekta kontā;
      10. izmantojot projekta finansēšanai kreditēšanu, kuras ietvaros maksājumus piegādātājiem veic kredīta sniedzējs,:
          1. noslēgt kreditēšanas vai nomaksas līgumu ar nomaksas termiņu ne ilgāku kā 5 (pieci) gadi pēc projekta beigu termiņa;
          2. nodrošināt, ka līguma objekts ir Finansējuma saņēmēja īpašumā arī līguma darbības laikā;
          3. 10 (desmit) darbdienu laikā pēc noslēguma maksājuma saņemšanas nodrošināt, ka kreditējošajai kompānijai ir veikti pārskaitījumi saņemtā KPFI finansējuma apmērā, kas aprēķināts atbilstoši kreditēšanas līguma objekta attiecināmo izmaksu apmēram, un iesniedz Vides investīciju fondā pārskaitījumu apliecinošus dokumentus.
      11. Līgumā noteiktajā kārtībā iesniegt Vides investīciju fondam Projekta pārskatus;
      12. nodrošināt atsevišķu ieņēmumu un izdevumu grāmatvedības uzskaiti ar Projekta īstenošanu saistītajiem ieņēmumiem un izdevumiem, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas standartiem, vai esošajā grāmatvedības sistēmā ieviest atsevišķus kontus vai subkontus, kas nodrošina no pārējās Finansējuma saņēmēja grāmatvedības uzskaites nodalīto grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus (ieņēmumus) un izdevumus, kas saistīti ar Projektu un ir radušies Projekta īstenošanas laikā;
      13. iegādāties preces, pakalpojumus un būvdarbus no trešajām personām, nepārsniedzot to tirgus vērtību, un iekļaut Attiecināmās izmaksas kā amortizējamos ilgtermiņa ieguldījumus finansējuma saņēmēja aktīvos;
      14. saistībā ar Projekta īstenošanu nepieļaut situāciju, kas rada interešu konfliktu un nekavējoties informēt Vides investīciju fondu par jebkuru situāciju, kas rada vai kuras rezultātā varētu rasties interešu konflikts;
      15. Projekta īstenošanas laikā un piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros:
          1. nodrošināt Projekta un tā rezultātu atbilstību konkursa īstenošanu regulējošajos Ministru kabineta noteikumos noteiktajiem nosacījumiem KPFI finansējuma piešķiršanai, kā arī specifiskajiem nosacījumiem attiecībā uz attiecīgu tehnoloģiju vai Finansējuma saņēmēju loku;
          2. nodrošināt Projekta ietvaros iegādātā elektromobila ekspluatāciju atbilstoši normatīvajiem aktiem par ceļu satiksmi un pastāvīgu reģistrāciju un publiski pieejamo uzlādes staciju ekspluatāciju Latvijas Republikas teritorijā;
          3. izmantot Projekta rezultātus tikai Projektā paredzētajiem mērķiem;
          4. nodrošināt Projektā paredzēto un plānoto elektromobila viena gada nobraukumu (attiecas uz konkursa īstenošanu regulējošo Ministru kabineta noteikumu 7.1. un 7.2.apakšpunkta aktivitāti);
          5. nodrošināt, ka Projekta ietvaros iepirktās vai radītās vērtības (iegādātā publiski pieejamā uzlādes stacija un tās elektropieslēgums) atrodas Projekta īstenošanas vietā (attiecas uz konkursa īstenošanu regulējošo Ministru kabineta noteikumu 7.3.apakšpunkta aktivitāti) un nav norakstītas vai demontētas;
          6. uzturēt un saglabāt Projekta ietvaros iegādāto elektromobiļi vai publiski pieejamās uzlādes staciju un tās elektropieslēgumu un atjaunot vai atvietot to zādzības gadījumā vai gadījumā, ja tās tiek bojātas vai iznīcinātas, no apdrošināšanas atlīdzības (ja Finansējuma saņēmējs ir veicis apdrošināšanu) vai saviem līdzekļiem pilnā apmērā (ja apdrošināšanas atlīdzība nav pietiekama);
          7. nodrošināt Projekta īstenošanas rezultātā gūto labumu uzskaiti;
          8. veikt projekta rezultātu monitoringu katru gadu piecus gadus pēc projekta īstenošanas termiņa beigām un iesniegt Vides investīciju fondā projekta rezultātu monitoringu pārskatu atbilstoši Līgumam pievienotajam pārskata paraugam līdz nākamā gada 31.janvārim;
          9. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu, Projekta mērķus vai rezultātus vai Līguma izpildi, vai kuru dēļ ir nepieciešams veikt izmaiņas Projektā;
          10. nodrošināt Vides investīciju fondam iespējas veikt Projekta uzraudzību un kontroli visā Līguma darbības laikā, nodrošinot Vides investīciju fonda likumīgo prasību izpildi, kā arī Līgumā noteiktajā kārtībā nodrošinot brīvu piekļuvi Finansējuma saņēmēja dokumentiem, Projekta īstenošanas vietai un objektiem, kas ir saistīti ar Projektu;
          11. pēc Vides investīciju fonda pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda noteiktajā termiņā, kas nav īsāks par piecām darbdienām;
          12. Atbildīgās iestādes vai Vides investīciju fonda noteiktajā termiņā, kas nav īsāks par piecām darbdienām, novērst Atbildīgās iestādes vai Vides investīciju fonda Projekta īstenošanā konstatētās Līguma, Konkursa īstenošanu regulējošo Ministru kabineta noteikumu un KPFI vadību regulējošajos normatīvajos aktos noteikto pienākumu neizpildes un ziņot par to novēršanu Vides investīciju fondam;
          13. Līgumā noteiktajos gadījumos Atbildīgās iestādes noteiktajā termiņā, kas nav īsāks par desmit darbdienām, atmaksāt Atbildīgajai iestādei Finansējuma saņēmējam samaksāto Atbalsta summu vai tās daļu;
          14. vismaz 30 darbdienas pirms jebkādu darījumu veikšanas ar Finansējuma saņēmēja kapitāla daļām vai akcijām (ieskaitot, bet neaprobežojoties ar kapitāla daļu vai akciju atsavināšanu vai ieķīlāšanu) informēt par to Vides investīciju fondu;
          15. vismaz 30 darbdienas pirms jebkādām izmaiņām Finansējuma saņēmēja tiesiskajā statusā informēt par to Vides investīciju fondu;
      16. ne mazāk kā desmit gadus pēc KPFI finansējuma maksājuma saņemšanas nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros noslēgto līgumu, veikto būvdarbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu vienuviet sistemātiski sakārtotā projekta lietā un nodrošināt tās uzrādīšanu finanšu instrumenta pārstāvjiem projekta īstenošanas laikā un pēc noslēguma maksājuma saņemšanas, ja nepieciešams;
      17. 20 darbdienu laikā pēc informācijas par Līguma 4.1.15.2.apakšpunktā minēto prasību neatbilstību saņemšanas novērst konstatētās neatbilstības un rakstiski informēt Vides investīciju fondu par veiktajiem pasākumiem;
      18. par saviem līdzekļiem īstenot pasākumu plānu Līguma 4.1.15.2.apakšpunktā minēto prasību neatbilstību novēršanai, ievērojot Vides investīciju fonda ieteikumus;
      19. konstatējot neatbilstību Līguma 4.1.15.4.apakšpunktā noteiktajām prasībām, nobraukt iepriekšējā monitoringa pārskata gadā nenobraukto attālumu un arī kārtējā gadā paredzēto attālumu, atbilstoši Projekta plānotajam elektromobila viena gada nobraukumam, tā lai divu gadu kopējais faktiskais nobraukums būtu atbilstošs divu gadu plānotajam nobraukumam.
   2. **Finansējuma saņēmējam ir tiesības:**
      1. saņemt Atbalsta summu Konkursa īstenošanu regulējošo Ministru kabineta noteikumu, KPFI vadību regulējošo normatīvo aktu noteiktajā kārtībā, ja Projekts tiek īstenots Līgumā un KPFI vadību regulējošo normatīvo aktu noteiktajā kārtībā un termiņos un izmaksas ir attiecināmas;
      2. ierosināt grozījumus Projektā;
      3. saņemt nepieciešamo informāciju par KPFI finansējuma saņemšanas nosacījumiem.
      4. ierosināt Vides investīciju fondam Līguma grozījumus Līguma 11.punktā noteiktajā kārtībā un atbilstoši normatīvo aktu prasībām.
   3. **Atbildīgajai iestādei ir pienākums:** 
      1. pamatojoties uz Nozares ministrijas pieprasījumu nodrošināt valsts budžeta līdzekļu transfertu, lai nodrošinātu Projektam nepieciešamos līdzekļus izdevumu veikšanai;
      2. sniegt atbildi Finansējuma saņēmējam par grozījumiem Projektā.
   4. **Atbildīgajai iestādei ir tiesības:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību Konkursa īstenošanu regulējošiem Ministru kabineta noteikumiem, KPFI vadību regulējošo normatīvo aktu un Līguma prasībām, kā arī veikt Projekta rezultātu monitoringu;
      2. pamatojoties uz Vides investīciju fonda sniegto informāciju, Līgumā noteiktajos gadījumos apturēt transferta veikšanu vai samazināt tā summu, salīdzinājumā ar Nozares ministrijas pieprasījumu, par to rakstiski informējot Finansējuma saņēmēju un Nozares ministriju;
      3. ierosināt neatkarīgu Projekta īstenošanas auditu;
      4. ierosināt grozījumus Projektā.
   5. **Vides investīciju fondam ir pienākums:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību KPFI vadību regulējošo normatīvo aktu un Līguma prasībām, kā arī veikt Projekta rezultātu monitoringu;
      2. pārbaudīt attiecināmo izmaksu atbilstību Projektam un KPFI vadību regulējošo normatīvo aktu prasībām un sniegt Atbildīgajai iestādei Atzinumu par Maksājuma pieprasījumā iekļauto attiecināmo izmaksu atbilstību Konkursa īstenošanu regulējošiem Ministru kabineta noteikumiem, KPFI vadību regulējošajiem normatīvajiem aktiem un Līguma noteikumiem;
      3. apstiprināt Projekta pārskatus.
   6. **Vides investīciju fondam ir tiesības:**
      1. ierosināt maksājumu no KPFI līdzekļiem apturēšanu, ja Finansējuma saņēmējs nepilda Līguma saistības, Konkursa īstenošanu regulējošos Ministru kabineta noteikumus un KPFI vadību regulējošo normatīvo aktu noteiktos pienākumus;
      2. veicot Projekta progresa pārbaudes, izdevumu atbilstības pārbaudes vai Projekta rezultātu monitoringu Projekta īstenošanas vietās, pieaicināt neatkarīgus ekspertus;
      3. veikt pārbaudes Projekta īstenošanas vietā Projekta īstenošanas laikā, kā arī 5 (piecus) gadus pēc noslēguma maksājuma veikšanas Finansējuma saņēmējam;
      4. pieprasīt no Finansējuma saņēmēja nepieciešamo informāciju Projekta īstenošanas uzraudzības un kontroles nodrošināšanai;
      5. ievērojot normatīvajos aktos noteiktos ierobežojumus, rīkoties ar informāciju, kas saņemta saistībā ar Projektu;
      6. konstatējot KPFI vadību regulējošo normatīvo aktu un Līgumā noteikto saistību neizpildi, uzdot Finansējuma saņēmējam novērst neizpildi noteiktā termiņā;
      7. ierosināt grozījumus Projektā un Līguma izbeigšanu, tostarp pamatojoties uz Finansējuma saņēmēja ierosinājumu;
      8. noteikt projekta rezultātu sasniegšanu, pamatojoties uz Finansējuma saņēmēja iesniegto projekta rezultātu monitoringu pārskatu un konstatējot neatbilstību Līguma 4.1.15.2. vai 4.1.15.4.apakšpunktam rakstiski par to informēt Finansējuma saņēmēju un Atbildīgo iestādi. Ja Vides investīciju fonds konstatē, ka Finansējuma saņēmējs neizpilda Līguma 4.1.17.apakšpunktā minētās prasībās apakšpunktā noteiktajā termiņā vai Līguma 4.1.19.apakšpunkta nosacījumus monitoringa pārskata piektajā gadā, Vides investīciju fonds informē Finansējuma saņēmēju un Atbildīgo iestādi par Finansējuma saņēmējam izmaksāto un atgūstamo finanšu instrumenta finansējumu;
      9. sniegt ieteikumus par Finansējuma saņēmēja iesniegto Līguma 4.1.15.2.apakšpunktā minēto prasību neatbilstību novēršanas pasākumiem;
      10. pārbaudīt vai iepirkuma rezultātā izvēlētam elektromobilim ir veikta transportlīdzekļa atbilstības novērtēšana vai, ja elektromobilis pārbūvēts, vai tā pārbūve veikta saskaņā ar normatīvajiem aktiem par transportlīdzekļa pārbūvi, pieprasot attiecīgu apliecinājumu no valsts akciju sabiedrības „Ceļu satiksmes drošības direkcija”;
      11. pārbaudīt vai iepirkumā izvēlētā elektromobiļa pārdevējam ir tiesības izplatīt izgatavotāja elektromobiļus Latvijas Republikā, ja elektromobilis tiek iegādāts Latvijas Republikā, un iepirkums tiek veikts pēc Līguma noslēgšanas un Finansējuma saņēmējs realizē konkursa īstenošanu regulējošo Ministru kabineta noteikumu 7.1. vai 7.2.apakšpunktā minētās aktivitātes.
3. **Iepirkumi**
   1. Finansējuma saņēmējs ne vēlāk kā desmit darbdienas pēc Līguma parakstīšanas iesniedz Vides investīciju fondā Projekta iepirkumu plānu, kas sagatavots atbilstoši Līguma 1.pielikumam.
   2. Ja finansējuma saņēmējs realizē šo noteikumu 7.1. vai 7.2. apakšpunktā minēto aktivitāti un veic iepirkumu pēc projekta līguma noslēgšanas, tas 20 darbdienu laikā pēc iepirkuma procedūras veikšanas iesniedz Vides investīciju fondā izvēlētā elektromobiļa tehniskās specifikācijas kopsavilkumu:
      1. 59.1. ja elektromobilis netiks iegādāts Latvijas Republikā, Vides investīciju fondā iesniedz elektromobiļa izgatavotāja vai tā oficiālā pārstāvja apliecinājumu, ka elektromobiļa pārdevējs ir oficiālais elektromobiļa izgatavotāja pārstāvis;
      2. 59.2. ja elektromobilis tiks iegādāts Latvijas Republikā, Vides investīciju fonds pārbauda izvēlētā elektromobiļa pārdevēja tiesības izplatīt izgatavotāja elektromobiļus Latvijas Republikā.
4. **Maksājumu veikšanas kārtība**
   1. Finansējuma saņēmējs iepirkuma līguma noteikumos paredz tādu maksājuma termiņu, kas nodrošina iespēju Vides investīciju fondam veikt Maksājuma dokumentu pirmspārbaudi Līgumā noteiktajā termiņā. Visiem norēķiniem Projekta ietvaros Finansējuma saņēmējs izmanto Speciālajos noteikumos norādīto Projekta kontu Valsts kasē.
   2. Finansējuma saņēmējs, saņemot Maksājuma dokumentus no iepirkuma līguma izpildītāja, tos reģistrē un uz rēķina norāda saņemšanas datumu.
   3. Finansējuma saņēmējs pārbauda saņemto Maksājuma dokumentu atbilstību faktiskajam sniegto pakalpojumu, piegādāto preču vai veikto būvdarbu apjomam, iepirkuma līguma noteikumiem un Latvijas Republikas normatīvo aktu noteikumiem.
   4. Finansējuma saņēmējs, normatīvajos aktos noteiktajā kārtībā apliecinātas Maksājuma dokumentu kopijas atbilstoši 4.pielikumā noteiktajam sarakstam triju darbdienu laikā pēc Maksājuma dokumentu saņemšanas iesniedz Vides investīciju fondā.
   5. Vides investīciju fonds desmit darbdienu laikā pēc Maksājuma dokumentu saņemšanas pārbauda un sniedz Finansējuma saņēmējam un Atbildīgajai iestādei atzinumu par Maksājuma dokumentu atbilstību Konkursa īstenošanu regulējošajos Ministru kabineta noteikumos, Līgumā un iepirkuma līgumā noteiktajiem maksājumu noteikumiem (turpmāk – Atzinums par Maksājuma dokumentiem).
   6. Maksājuma dokumentu pārbaudei nepieciešamo papildu informāciju un/vai dokumentus Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par piecām darbdienām. Šajā gadījumā maksājuma dokumentu pārbaudes termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par desmit darbdienām no papildu informācijas vai dokumentu saņemšanas dienas.
   7. Atbildīgā iestāde, pamatojoties uz līguma 6.5. punktā sniegtā pozitīvā Atzinuma par Maksājuma dokumentiem pamata, 5 darbdienu laikā Finansējuma saņēmējam veic transferta maksājumu par KPFI finansējuma daļu.
   8. Pozitīva Vides investīciju fonda Atzinuma par Maksājuma dokumentiem gadījumā Finansējuma saņēmējs iepirkuma līgumā noteiktajos termiņos veic maksājumu iepirkuma līguma izpildītājam.
   9. Negatīva Vides investīciju fonda Atzinuma par Maksājuma dokumentiem gadījumā, kā arī gadījumā, ja Finansējuma saņēmējs konstatē nepilnības Maksājuma dokumentos, Finansējuma saņēmējs iepirkuma līgumā noteiktajā kārtībā sniedz iepirkuma līguma izpildītājam motivētu atteikumu apstiprināt un apmaksāt tā maksājuma pieprasījumu.
   10. Vides investīciju fonds Finansējuma saņēmējam sniedz negatīvu atzinumu par Maksājuma dokumentiem ja:
       1. nav iesniegti Līguma Vispārīgo noteikumu 4.pielikumā noteiktie dokumenti vai iesniegtie dokumenti ir nepilnīgi;
       2. Maksājuma dokumentos ir iekļautas Neattiecināmās izmaksas un/vai Neatbilstoši veiktās izmaksas;
       3. Projekta izmaksu tāmē norādītās Attiecināmās izmaksas nav samērīgas un ekonomiski pamatotas
       4. iepirkuma līguma izpildītājs izpildes dokumentācijā ir iekļāvis tādu papildu pakalpojumu izmaksas, kuri ietverti iepirkuma līgumā, neievērojot publiskā iepirkuma regulējumu.
   11. Vienlaicīgi ar kārtējo Projekta pārskatu Finansējuma saņēmējs Vides investīciju fondā iesniedz Maksājuma pieprasījumu, kas sagatavots atbilstoši Līguma Vispārīgo noteikumu 3.pielikumam, un tajā iekļauto Attiecināmo izmaksu attaisnojošo dokumentu, kas noteikti Līguma Vispārīgo noteikumu 6.pielikumā, apliecinātas kopijas, ja tās jau nav iesniegtas Vides investīciju fondā.
   12. Vides investīciju fonds 15 darbdienu laikā pēc Maksājuma pieprasījuma, tajā iekļauto Attiecināmo izmaksu attaisnojošo dokumentu un starpposma pārskata par iepriekšējo ceturksni (starpposma maksājuma pieprasījuma gadījumā) vai noslēguma pārskata (noslēguma maksājuma pieprasījuma gadījumā) saņemšanas, pamatojoties uz iepriekš sagatavoto Atzinumu par Maksājuma dokumentiem, pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un maksājuma pieprasījumu kopā ar pozitīvu atzinumu par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem (turpmāk – Atzinums par Maksājuma pieprasījumu) iesniedz Atbildīgajā iestādē. Atzinumā par Maksājuma pieprasījumu norāda arī Neattiecināmās izmaksas un/vai Neatbilstoši veiktos izdevumus (ja tās/tie tiek konstatēti).
   13. Starpposma un noslēguma maksājuma pieprasījums tiek apstiprināts tikai pēc starpposma pārskata par iepriekšējo ceturksni vai noslēguma pārskata apstiprināšanas.
   14. Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudei nepieciešamo papildu informāciju un/vai dokumentus Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par piecām darbdienām. Šajā gadījumā maksājuma pieprasījuma termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par desmit darbdienām no papildu informācijas vai dokumentu saņemšanas dienas.
   15. Vides investīciju fonds Finansējuma saņēmējam sniedz negatīvu atzinumu par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem ja:
       1. iesniegtais Maksājuma pieprasījums nav sagatavots atbilstoši Līguma Vispārīgo noteikumu 3.pielikumam;
       2. nav iesniegti Maksājuma pieprasījumā norādīto Attiecināmo izmaksu attaisnojošie dokumenti;
       3. Vides investīciju fondā nav iesniegts vai Vides investīciju fonds nav apstiprinājis starpposma pārskatu par iepriekšējo mēnesi vai noslēguma pārskatu;
       4. nav izpildīti Konkursa īstenošanu regulējošajos Ministru kabineta noteikumos un Līgumā noteiktie nosacījumi maksājuma saņemšanai;
       5. Maksājuma pieprasījumā norādītie izdevumi tiek atzīti par Neattiecināmajām izmaksām vai Neatbilstoši veiktajiem izdevumiem;
       6. Faktiski veiktie izdevumi ir mazāki par Maksājuma pieprasījumā norādītajiem izdevumiem;
       7. Finansējuma saņēmējs nav novērsis Atbildīgās iestādes vai Vides investīciju fonda Projekta īstenošanā konstatētās KPFI vadību regulējošo normatīvo aktu un Līguma saistību neizpildes;
       8. Finansējuma saņēmējs ir veicis izmaksas, kuras saskaņā ar Vides investīciju fonda atzinumu par Maksājuma dokumentiem ir noteiktas kā Neattiecināmās izmaksas.
   16. Atbildīgā iestāde pēc Maksājuma pieprasījuma un pozitīva Vides investīciju fonda atzinuma par Maksājuma pieprasījumu saņemšanas dienas piecu darbdienu laikā pieņem lēmumu par veikto izdevumu attiecināšanu uz Projektu. Atbildīgajai iestādei ir tiesības pagarināt lēmuma pieņemšanas termiņu, bet ne vairāk kā par piecām darbdienām.
   17. Atbildīgajai iestādei ir tiesības pieņemt lēmumu par veikto izdevumu neattiecināšanu uz Projektu, ja:
       1. veicot izlases veida Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi, tiek konstatēti apstākļi, kad saskaņā ar Līgumu Vides investīciju fondam Finansējuma saņēmējam jāsniedz negatīvs atzinums par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem;
       2. tiek konstatētas kļūdas vai nepilnības Vides investīciju fonda Atzinumā par Maksājuma pieprasījumu;
       3. attiecībā uz Projektu pastāv KPFI vadību regulējošo normatīvo aktu vai Līguma saistību neizpildes risks.
   18. Finansējuma saņēmējs Projekta ietvaros veic izdevumus *euro*.
   19. Atbildīgā iestāde nav atbildīga par maksājuma nokavējumu gadījumos, kad maksājuma nokavējums radies saistībā ar Valsts kases darbību vai bezdarbību.
   20. Ja Finansējuma saņēmējs ir veicis izdevumus pirms Līguma noslēgšanas, lēmums par izmaksu attiecināmību tiek pieņemts šādā kārtībā:
       1. pēc finansēšanas plāna atvēršanas atbilstoši valsts budžeta plānošanas normatīvajiem aktiem Finansējuma saņēmējs piecu darbdienu laikā iesniedz Vides investīciju fondā normatīvajos aktos noteiktajā kārtībā apliecinātas Maksājuma dokumentu kopijas;
       2. Vides investīciju fonds nodrošina Maksājuma dokumentu pārbaudi Līguma Vispārīgo noteikumu 6.5., 6.6.un 6.9.punktā noteiktajā kārtībā;
       3. ja Vides investīciju fonds sniedz negatīvu Atzinumu par Maksājuma dokumentiem, veiktie izdevumi netiek uzskatīti par Projekta izdevumiem;
       4. ja Vides investīciju fonds sniedzis pozitīvu Atzinumu par Maksājuma dokumentiem, veiktie izdevumi tiek uzskatīti par Projekta attiecināmajām izmaksām un tiek iekļauti pirmajā Maksājuma pieprasījumā;
       5. Pēc Vides investīciju fonda pozitīvā atzinuma saņemšanas Finansējuma saņēmējs ir tiesīgs veikt pārgrāmatošanas operācijas, lai attiecinātu iepriekš veiktos izdevumus uz Projektu. Pēc pārgrāmatošanas veikšanas desmit darbdienu laikā Finansējuma saņēmējs par to informē Vides investīciju fondu.
5. **Atbalsta summas samazināšana un atmaksa**
   1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
      1. tiek konstatēti Neatbilstoši veikti izdevumi, tajā skaitā, ja iepirkumi Projekta īstenošanai ir veikti, neievērojot iepirkumu regulējošos normatīvos aktus. Šajā gadījumā Atbalsta summa tiek samazināta Neatbilstoši veikto izdevumu apmērā;
      2. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
      3. Attiecināmās izmaksas vai to daļa nav samērīgas un ekonomiski pamatotas;
      4. Finansējuma saņēmējs nepilda Līguma 4.1.punktā noteiktos pienākumus;
      5. Finansējuma saņēmējs nepilda citas Līguma saistības, Konkursa īstenošanu regulējošos Ministru kabineta noteikumus vai neievēro KPFI vadību regulējošos normatīvos aktus;
      6. Vides investīciju fonds par piekto monitoringa pārskata gadu pēc pēdējā KPFI finansējuma maksājuma veikšanas Finansējuma saņēmējam Projekta ietvaros atkārtoti konstatē, ka Finansējuma saņēmējs nav veicis 4.1.19.apakšpunkta prasību izpildi un plānotais elektromobila gada nobraukums nav sasniegts. Šajā gadījumā Neattiecināmo izmaksu apjomu proporcionāli elektromobila un publiski pieejamās uzlādes stacijas ekspluatācijas laikam.
   2. Atbildīgā iestāde gadījumos, kad Finansējuma saņēmēja vainas dēļ tiek nodarīti zaudējumi valsts budžetam, ziņo Ministru kabinetam lēmuma pieņemšanai par tālāko rīcību. Līdz attiecīga Ministru kabineta lēmuma pieņemšanai, Atbildīgajai iestādei ir tiesības ierosināt valsts budžeta asignējuma apturēšanu.
6. **Projekta pārskatu sagatavošana un iesniegšana**
   1. Finansējuma saņēmējs saskaņā ar KPFI vadību regulējošiem normatīvajiem aktiem sagatavo un iesniedz Vides investīciju fondā šādus Projekta pārskatus:
      1. pārskatu par projekta īstenošanas progresu (starpposma pārskats) atbilstoši Līguma 2.pielikumam;
      2. pārskatu par visu Projekta īstenošanas periodu (noslēguma pārskats) atbilstoši Līguma 2.pielikumam;
      3. monitoringa pārskatu atbilstoši Līguma 5.pielikumam.
   2. Ja Projektā īsteno konkursa īstenošanu regulējošo Ministru kabineta noteikumu 7.1. un 7.2.apakšpunktā norādītās aktivitātes starpposma pārskatu par katru triju mēnešu periodu (iepriekšējo ceturksni) Finansējuma saņēmējs iesniedz Vides investīciju fondā līdz nākamā mēneša 20.datumam. Ja projekts tiek īstenots periodā, kas neietver pilnus ceturkšņus, starpposma pārskatu iesniegšanas grafiku Finansējuma saņēmējam nosaka Vides investīciju fonds.
   3. Ja Projektā īsteno konkursa īstenošanu regulējošo Ministru kabineta noteikumu 7.3.apakšpunktā norādītās aktivitātes starpposma pārskatu par katru mēnesi Finansējuma saņēmējs iesniedz Vides investīciju fondā līdz nākamā mēneša 20.datumam.
   4. Noslēguma pārskatu Finansējuma saņēmējs iesniedz Vides investīciju fondā pēc Projektā paredzēto aktivitāšu pabeigšanas, bet ne vēlāk kā 20 darbdienu laikā pēc Projekta īstenošanas termiņa beigām.
   5. Finansējuma saņēmējs piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros katru gadu veic Projekta rezultātu monitoringu un līdz nākamā gada 31.janvārim iesniedz Vides investīciju fondā monitoringa pārskatu. Monitoringa periods sākas ar 2015.gada 1.janvāri.
   6. Projekta īstenošanas pārskatu Finansējuma saņēmējs iesniedz Vides investīciju fondā papīra formātā klātienē vai nosūtot pa pastu kā ierakstītu pasta sūtījumu (šajā gadījumā pārskata elektronisku kopiju nosūta uz e-pastu [kpfi@lvif.gov.lv](mailto:kpfi@lvif.gov.lv)), vai tikai elektroniski, parakstītu ar drošu elektronisko parakstu.
   7. Vides investīciju fonds pārbauda saņemto Projekta pārskatu 20 darbdienu laikā vai 15 darbdienu laikā, ja Projekta pārskats iesniegts kopā ar Maksājuma pieprasījumu, pieņem lēmumu par pārskata apstiprināšanu vai rakstiski pieprasa Finansējuma saņēmējam noteiktā termiņā iesniegt papildu informāciju vai precizēt Projekta pārskatu.
   8. Projekta pārskata pārbaudei nepieciešamo papildu informāciju un/vai dokumentus vai precizēto Projekta pārskatu Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par piecām darbdienām. Šajā gadījumā Projekta pārskata izskatīšanas termiņš tiek pagarināts par papildu informācijas un/vai dokumentu vai Precizētā projekta pārskata izskatīšanai nepieciešamo laiku, bet ne ilgāk kā par desmit darbdienām no papildu informācijas vai dokumentu saņemšanas dienas.
7. **Pārbaužu veikšanas kārtība**
   1. Projekta īstenošanas laikā un piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros Vides investīciju fonds Projekta īstenošanas vietā var veikt šādas pārbaudes:
      1. Projekta progresa pārbaudi;
      2. Projekta izdevumu atbilstības pārbaudi;
      3. Projekta rezultātu monitoringu.
   2. Vides investīciju fonds vismaz piecas darbdienas pirms plānotās pārbaudes Projekta īstenošanas vietā rakstiski informē par to Finansējuma saņēmēju.
   3. Finansējuma saņēmējam ir pienākums pēc Vides investīciju fonda pieprasījuma nodrošināt Vides investīciju fondam un tā pilnvarotām personām piekļuvi Projekta īstenošanas vietai, kā arī nodrošināt telpu un darba vietu dokumentu apskatei un par projekta īstenošanu atbildīgo personu piedalīšanos pārbaudē.
   4. Par pārbaudes rezultātiem Vides investīciju fonds rakstiski informē Finansējuma saņēmēju 20 darbdienu laikā pēc pārbaudes veikšanas.
8. **Publicitātes pasākumi**
   1. Finansējuma saņēmējs nodrošina Projekta publicitāti, ievērojot konkursa īstenošanu regulējošos Ministru kabineta noteikumus, Līguma nosacījumus un Vides ministrijas 2009.gada 20.augusta rīkojumu Nr.263 „Par KPFI logo un tā lietošanas nosacījumiem”, kas ir pieejams Atbildīgās iestādes tīmekļa vietnē ([www.varam.gov.lv).](http://www.varam.gov.lv).)
   2. Finansējuma saņēmējs:
      1. Projekta īstenošanas laikā organizē vismaz vienu pasākumu, kurā informē sabiedrību par projekta aktivitātēm un rezultātiem, tai skaitā par ietekmi uz klimata pārmaiņām un vidi;
      2. desmit darbdienu laikā pēc Projekta īstenošanas izvieto uz elektromobili vai publiski pieejamās uzlādes stacijas finanšu instrumenta marķējumu;
      3. veic citus publicitātes pasākumus pēc saviem ieskatiem, tai skaitā Projekta iesniegumā norādītos publicitātes pasākumus.
9. **Līguma grozījumi**
   1. Grozījumus Līgumā noformē, Pusēm savstarpēji rakstveidā vienojoties vai ar Vides investīciju fonda paziņojumu.
   2. Ja grozījumus Projektā ierosina Finansējuma saņēmējs:
      1. Finansējuma saņēmējs iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds desmit darbdienu laikā izvērtē iesniegto grozījumu pieprasījumu un sniedz atzinumu par grozījumiem Projektā Atbildīgajai iestādei vai sagatavo paziņojumu par grozījumu apstiprināšanu;
      3. Atbildīgā iestāde piecu darbdienu laikā pēc Vispārīgo noteikumu 11.2.2.apakšpunktā noteiktā Vides investīciju fonda atzinuma saņemšanas izvērtē pieprasījumu par grozījumiem Projektā un par pieņemto lēmumu informē Vides investīciju fondu:
         1. ja Atbildīgā iestāde atbalsta grozījumu izdarīšanu, Vides investīciju fonds sagatavo paziņojumu par grozījumu apstiprināšanu vai Līguma grozījumu projektu un piecu darbdienu laikā pēc lēmuma saņemšanas rakstiski informē Finansējuma saņēmēju par pieņemto lēmumu un nosūta tam Līguma grozījumu projektu parakstīšanai. Finansējuma saņēmējs piecu darbdienu laikā pēc Līguma grozījumu saņemšanas paraksta un nosūta parakstītos Līguma grozījumus Vides investīciju fondam;
         2. ja Atbildīgā iestāde neatbalsta grozījumu izdarīšanu Projektā, Vides investīciju fonds piecu darbdienu laikā pēc lēmuma pieņemšanas rakstiski informē Finansējuma saņēmēju, norādot grozījumu neatbalstīšanas pamatojumu vai informāciju par nepieciešamajiem precizējumiem pieprasījumā par grozījumiem Projektā un/vai grozītajā Projektā.
   3. Ja grozījumi attiecas uz Finansējuma saņēmēja datiem (kontaktinformācija, juridiskā adrese, un bankas rekvizīti):
      1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam desmit dienu laikā no izmaiņām datos;
      2. piecu darbdienu laikā no Finansējuma saņēmēja paziņojuma saņemšanas dienas, Vides investīciju fonds pievieno paziņojumu Līgumam un informē par to Finansējuma saņēmēju un Atbildīgo iestādi. Pēc paziņojuma pievienošanas Līgumam tas kļūst par neatņemamu Līguma sastāvdaļu;
      3. Grozījumi stājās spēkā dienā, kad Vides investīciju fonds ir saņēmis Finansējuma saņēmēja paziņojumu.
   4. Ja grozījumus Projektā ierosina Atbildīgā iestāde:
      1. Atbildīgā iestāde iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds piecu darbdienu laikā pēc pieprasījuma saņemšanas sagatavo Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 20 darbdienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
   5. Ja grozījumus Projektā ierosina Vides investīciju fonds, grozījumu veikšana Projektā tiek veikta, piemērojot Vispārīgo noteikumu 11.2.3.punktā noteikto kārtību.
   6. Finansējuma saņēmējam vai Vides investīciju fondam ir tiesības ierosināt grozījumus par veiktajām izmaiņām Projektā pēc Projekta īstenošanas termiņa gadījumā, ja izmaiņas ir nepieciešamas un nodrošina projekta rezultātu sasniegšanu. Ja Vides investīciju fonds un Atbildīgā iestāde uzskata tos par iespējamiem un atbalstāmiem, tie stājas spēkā ar attiecīgā Vides investīciju fonda paziņojuma nosūtīšanas brīdi Finansējuma saņēmējam.
   7. Līguma grozījumus par Projekta aktivitāšu īstenošanas termiņa pagarināšanu neveic.
10. **Nepārvarama vara**
    1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
    2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
11. **Strīdu risināšanas kārtība**
    1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
    2. Ja Puses nevar vienoties, strīdus risina Latvijas Republikas normatīvajos aktos noteiktajā kārtībā.
12. **Līguma izbeigšanas kārtība**
    1. Līguma darbību pirms Līgumā noteikto saistību izpildes Puses var izbeigt savstarpēji rakstveidā vienojoties.
    2. Ja Finansējuma saņēmējs ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam nav veikta Atbalsta summas vai tās daļas izmaksa, Līgums uzskatāms par izbeigtu septiņu dienu laikā no dienas, kad Atbildīgā iestāde paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
    3. Ja Finansējuma saņēmējs ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam ir veikta Atbalsta summas vai tā daļas izmaksa:
       1. Vides investīciju fonds pēc Finansējuma saņēmēja rakstveida ierosinājuma izbeigt Līgumu saņemšanas dienas, piecu darbdienu laikā paziņo Finansējuma saņēmējam kontu, kurā veicama Atbalsta summas vai tās daļas atmaksa;
       2. pirms Līguma izbeigšanas Finansējuma saņēmējs atmaksā saņemto Atbalsta summu vai tās daļu Vides investīciju fonda norādītājā kontā;
       3. Vides investīciju fonds 20 darbdienu laikā no dienas, kad Vides investīciju fonda norādītajā kontā saņemta Finansējuma saņēmēja iemaksātā Atbalsta summas vai tās daļas atmaksa, nosūta vienošanos par Līguma izbeigšanu. Līgums uzskatāms par izbeigtu dienā, Puses ir parakstījušas vienošanos par Līguma izbeigšanu.
    4. Atbildīgā iestāde var izbeigt Līgumu pēc Vides investīciju fonda atzinuma par Līguma izbeigšanu saņemšanas šādos gadījumos:
       1. visi iepirkumi Projekta ietvaros netiek izsludināti viena mēnešu laikā pēc Līguma noslēgšanas;
       2. visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
       3. Finansējuma saņēmējs Projekta īstenošanas termiņā nav īstenojis Projekta aktivitātes;
       4. nav sasniegts Projekta mērķis;
       5. Projekts vai tā rezultāti neatbilst konkursa īstenošanu regulējošajos Ministru kabineta noteikumos noteiktajiem nosacījumiem KPFI finansējuma piešķiršanai, vai arī specifiskajiem nosacījumiem attiecībā uz attiecīgu tehnoloģiju vai Finansējuma saņēmēju loku;
       6. ir iestājies kāds no Konkursa īstenošanu regulējošo Ministru kabineta noteikumos noteiktajiem gadījumiem, kad Finansējuma saņēmējs nevar pretendēt uz KPFI finansējumu;
       7. Finansējuma saņēmējs nepilda Līguma 4.1.punktā noteiktos pienākumus;
       8. Finansējuma saņēmējs neievēro KPFI vadību regulējošo normatīvo aktu noteikumus vai nepilda Līgumā noteiktās saistības;
       9. Finansējuma saņēmējs apzināti vai nolaidības dēļ ir sniedzis nepatiesas ziņas.
    5. Līgumā noteiktajos gadījumos, kad Atbildīgā iestāde var izbeigt Līgumu, Līgums uzskatāms par izbeigtu septiņu dienu laikā no dienas, kad Atbildīgā iestāde paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
13. **Pielikumi**
    1. Līgumam ir šādi pielikumi, kas pieejami Vides investīciju fonda mājas lapā internetā ([www.lvif.gov.lv](http://www.lvif.gov.lv)):
    2. pielikums „Iepirkumu plāns”;
    3. pielikums „Starpposma/Noslēguma pārskats par Klimatu pārmaiņu finanšu instrumenta (KPFI) līdzfinansētā projekta īstenošanu”;
    4. pielikums „Maksājuma pieprasījums”;
    5. pielikums „Attiecināmās izmaksas attaisnojošie dokumenti ”;
    6. pielikums „Projekta rezultātu monitoringa pārskats”;
    7. pielikums „Attiecināmās izmaksas apliecinošie dokumenti ”.
    8. Līguma izpildē Puses izmanto pielikumu aktuālo versiju, kas pieejama Vides investīciju fonda mājas lapā internetā ([www.lvif.gov.lv](http://www.lvif.gov.lv)).